# name
El contracte de subministrament elèctric en la més recent jurisprudència del TJUE

# metadata.dc.description.abstract[].value
Tret d’errada de qui redacta aquestes pàgines, les sentències més recents del TJUE en 
matèria de contracte de subministrament elèctric són les recaigudes, ambdues, en data 
de 5.6.2025 (vegeu innogy Energie s.r.o., as. C-749/23 [ECLI:EU:C:2025:405]; YL, as. C 310/24 [ECLI:EU:C:2025:402]). Pel que fa a la normativa involucrada a la controvèrsia, 
ambdues resolucions coincideixen a l’hora de referir-se, per una banda, a la Directiva 
2019/944, del Parlament europeu i del Consell, de 5 de juny, “sobre normas comunes 
para el mercado interior de la electricidad” (en endavant, Dir. 2019/944) i, per altra, a 
un text europeu pertanyent al dret privat europeu en matèria de contractació amb 
persones consumidores. A l’assumpte C-310/24, la norma involucrada és, en particular, 
l’art. 27 Directiva 2011/83, del Parlament europeu i del Consell, de 8 d’octubre, “sobre 
derechos de los consumidores” (en endavant, Dir. 2011/83). El que s’hi planteja és, en 
concret, si infringeix d’alguna manera el dit precepte, relatiu als subministraments no 
sol·licitats, una facturació emesa calculant el consum del període a partir de lectures 
estimades per impossibilitat de prendre-les reals per mal funcionament del comptador. 
Per la seva banda, a l’assumpte C-749/23, es treballa amb els art. 3, 5 i 7 Directiva 
93/13/CEE, del Consell, de 5 d’abril, “sobre clausulas abusivas en los contratos 
celebrados con consumidores”. En aquest cas, la clàusula que va generar desconfiança 
al jutge intern preveia la imposició d’una penalització per part de la comercialitzadora 
en cas de resolució anticipada del contracte per causa imputable al consumidor; s’hi 
barregen dubtes de forma (en concret, si la clàusula era prou transparent) i de fons (en 
particular, si la penalització ha de respectar o no els límits previstos a l’art. 12.3 Dir. 
2019/994, relatiu a l’extinció sobrevinguda del vincle per canvi de comercialitzadora).

# metadata.dc.publisher[].value
Universitat de Barcelona. Generalitat de Catalunya. Agència Catalana del Consum. CRal Blog sobre Consum responsable i Resolució alternativa de litigis

# metadata.dc.rights[].value
cc-by-nc-nd (c) Arnau Raventós, Lídia, 2025

# metadata.dc.source[].value
Documents de treball/Informes (Càtedra UB ACdC d’Estudis de Consum i Resolució Alternativa de Litigis)

# metadata.dc.title[].value
El contracte de subministrament elèctric en la més recent jurisprudència del TJUE